सिंहस्थ मेला घूमने आए दामाद के जीजा ने दोस्त के साथ मिलकर की थी हत्या
कमरे में पी थी शराब, रात रुकने को लेकर हुआ था विवाद
भास्कर संवाददाता | उज्जैन
नीलगंगा राजीवर| मल्टी निवासी भैरूलाल मालवीय (60) की हत्या का मंगलवार को पर्दाफाश हो गया। पुलिस का दावा है कि मृतक के दामाद गब्बर उर्फ मुकेश के जीजा इंदौर निवासी प्रदीप ने अपने दोस्त पवन के साथ मिलकर हत्या की है। दोनों को गिरफ्तार कर लिया गया है। पूछताछ में आरोपियों ने कबूला है कि वे सात मई को सिंहस्थ मेला घूमने आए थे। रात में गब्बर की ससुराल में रुकना चाहते थे। गब्बर के ससुर भैरूलाल इसके लिए तैयार नहीं थे। वह जानते थे कि प्रदीप और पवन अपराधी हैं। इसी बात को लेकर विवाद हुआ और नशे में धुत प्रदीप ने मोगरी से सिर पर वार कर हत्या कर दी। एसपी एमएस वर्मा ने मंगलवार को बताया कि हत्याकांड के खुलासे के लिए क्राइम ब्रांच एएसपी राजेश सहाय और साइबर सेल प्रभारी इसंपेक्टर दीपिका शिंदे की टीम को लगाया था। सफलता पर एडीजी ने टीम को 20 हजार रुपए से पुरस्कृत करने की घोषणा की है। इंदौर के बाणगंगा थाने में प्रदीप के खिलाफ चोरी के दो और पवन पर एक मुकदमा दर्ज है।
कमरे में कुर्सी पर खून से लथपथ मिला था शव : सिंहस्थ मेला के दौरान आठ मई की सुबह करीब 11.30 बजे नीलगंगा थाने के सामने सरकारी मल्टी राजीव र| कॉलोनी के मकान नंबर सी-9 में रहने वाले भैरूलाल पिता मांगीलाल मालवीय का खून से लथपथ शव घर में मिला था। वह कुर्सी पर निढाल होकर पड़े थे। माथे और चेहरे पर चोट के तीन गहरे निशान मिले थे। मौका-ए-वारदात से पुलिस ने खून लगी मोगरी बरामद की थी। मकान नंबर सी-12 में रहने वाले अजय पिता अशोक राव निकम ने पुलिस को खबर की थी।
दीपक आरोपियों के संपर्क में था : मंगलवार को एसपी ने भी माना कि हत्यारोपी प्रदीप और पवन दोनों दीपक के संपर्क में थे। उज्जैन आने से पहले प्रदीप और दीपक की मोबाइल पर बात भी हुई थी। वारदात की शाम को मल्टी के लोगों ने दीपक को दोनों के साथ देखा भी था। दीपक की कॉल डिटेल से पता चला है वारदात के बाद भी प्रदीप से बात हुई थी।
नीलगंगा मल्टी निवासी भेरूलाल हत्याकांड का खुलासा
पुलिस बैकफुट पर न आती तो दूसरे दिन ही हो जाता खुलासा
पुलिस ने नौ मई को मल्टी के शिव नाम के युवक के बयान पर भेरूलाल के दत्तक पुत्र बी-17 में रहने वाले दीपक पिता गोपाल खत्री को उठाया था। पुलिस के पास पक्की खबर थी कि दीपक भी वारदात के समय मौजूद था। उसे हत्यारों के बारे में पता है। शाम को गौरव धाकड़ नाम का युवक उसे थाने से छुड़वा ले गया। 11 मई को दीपक ने खुदकुशी कर ली। खुदकुशी करने से पुलिस बैकफुट पर आ गई थी।
hin_Deva hin_Deva bho_Deva hin_Deva hin_Deva hin_Deva mai_Deva hin_Deva hin_Deva